**Alois Eliáš** (født 29. september 1890 Praha i Østerrike-Ungarn, død 19. juni 1942 Praha i Böhmen-Mähren) var en tsjekkoslovakisk general og politiker. Han tjenestegjorde som statsminister i Protektoratet Böhmen-Mähren fra 27. april 1939 til 28. september 1941.

Han ble dømt til døden og henrettet av den tyske okkupasjonsmakten.

Liv og virke
------------

### Bakgrunn

Eliáš gikk i 1911 ut fra det tsjekkiske tekniske universitet i Praha og virket for et privat firma som landmåler og medarbeider ved jernbanebyggingen i Bosnia.

### Militær

Under første verdenskrig ble han innkalt til Østerrike-Ungarns hær og havnet mot slutten av august 1914 under det første slaget om Lemberg i russisk krigsfangenskap. I 1917 trådte han der inn i den tsjekkoslovakiske legion, ble overført til Frankrike, studerte ved underoffisersskolen i Saint-Maixent-l'École, og ble så tilsluttet det 21. tsjekkoslovakiske regiment som troppsfører og kjempet i 1918 på Vestfronten ved Terron og elven Aisne. Eliáš ble hedret for sin innsats med Croix de guerre og Æreslegionen.[]

Tidlig i 1919 tok han aktivt del i den polsk-tsjekkoslovakiske grensekrig og okkupasjonen av Český Těšín/Cieszyn/Teschen, en by i Schlesien som var omstridt mellom Polen og Tsjekkoslovakia.

I Tsjekkoslovakia ble han etterhvert general i den nettopp opprettete tsjekkoslovakiske hær.

### Statsminister for Riksprotektoratet Böhmen-Mähren

Etter forslag fra president Emil Hácha utnevnte den tyske riksprotektoren Konstantin von Neurath Eliáš den 27. april 1939 til statsminister i riksprotektoratet Böhmen-Mähren. Ved siden av var han også innenriksminister. I sin tid som statsminister støttet han på fordekt vis den tsjekkiske motstandsbevegelsen (*Ústřední vedení odboje domácího*) mot Nazi-Tyskland og hadde kontakter med eksilregjeringen og Edvard Beneš i London.[] I slutten av september 1941 utnevnte Hitler obergruppenführer Reinhard Heydrich til stedfortredende riksprotektor for Böhmen-Mähren, og strengere lover ble innført. Eliáš ble arrestert, stilt for retten og dømt til døden for høyforræderi og landssvik, men henrettelsen ble utsatt.

Etter mordet på Heydrich i slutten av mai 1942 ble dødsdommen mot Eliáš iverksatt. Han ble arkebusert på Kobylisy skytefelt.

Referanser
----------

1. 1 2 3   Archive of Fine Arts, cs.isabart.org, abART person-ID 61455, besøkt 1. april 2021[Hentet fra Wikidata]
2. 1 2   Autorités BnF, BNF-ID 16503461w[Hentet fra Wikidata]
3. ↑   Tsjekkias nasjonale autoritetsdatabase, NKC-identifikator jk01030408, besøkt 23. november 2019[Hentet fra Wikidata]
4. 1 2   Find a Grave, Find a Grave 14226708, besøkt 9. oktober 2017[Hentet fra Wikidata]
5. 1 2   Collection of Registry Books at Prague City Archives, «Archiv hl. m. Prahy, Matrika zemřelých fary Libeň, sign. LBŇ Z19, s. 108», side(r) 108, type referanse death registry, bind LBŇ Z19[Hentet fra Wikidata]

Kilder
------

* Kvaček, Robert, 2002. Czech History: Part Two [České dějiny II]. Prague, CZ: SPL-Práce, Úvaly, CZ: Albra.
* Lustigová, Martina, 2006. 'Alois Eliáš Poisoned Pro-Nazi Journalists' [Alois Eliáš otrávil pronacistické novináře]. Český Rozhlas 7, Radio Praha, 24. februar 2006 [sitert 25. juli 2006]. Tilgjengelig fra

Eksterne lenker
---------------

* Biography of Alois Eliáš {tsjekkisk}
* Members of government led by Eliáš, 27.4.1939 - 19.1.1942 {tsjekkisk}
* Funeral of Alois Eliáš and his wife 8 May 2006 Arkivert 3. februar 2007 hos Wayback Machine. - record of direct transmission {tsjekkisk}


| Embetstitler |
| --- |
|
| Forgjenger :**Rudolf Beran**

 | **Statsminister av protektoratet Böhmen-Mähren**1939–1941 | Etterfølger :**Jaroslav Krejčí** |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii
 |

Portal: Andre verdenskrig